Åndelige øvelser

***Åndelige øvelser*** (latin: *Exercitia spiritualia*, spansk: *Ejercicios espirituales*) er et bokverk av Ignatius av Loyola, utgitt i 1548.

## Bakgrunn og innhold
Forskjellige former for «åndelige øvelser» hadde eksistert tidligere, men Ignatius gav dem en klassisk utforming. Under intensiv ledelse av en såkalt «eksersisiemester» gjennom fire uker, med meditasjonsøvelser i stillhet og ensomhet, skal en eksistensiell beslutning fattes for Gud.

Boken angir hva man skal foreta seg hver av døgnets timer: tankene skal konsentreres om at både englenes og Adams og Evas fall skyldtes ett eneste feiltrinn. Loyola mente det var avgjørende viktig med en gjennomgripende omveltning i sinnet som skulle vare hele livet. Følgelig måtte øvelsene gjentas i sin helhet minst en gang om året i åtte dager hele livet igjennom. Ingen av personens egenskaper, evner eller følelser - eller blomstenes farger og duft - tillegges annen verdi enn hvor mye de gagner romerkirken. Fransiskanerordenen tar derfor avstand fra jesuittenes øvelser. 

«Synd» er emnet den første uken, og syndens angivelige konsekvenser skal føles gjennom hver av sansene i tur og orden: 
*I «synets pine» skal synderen se for seg helvetes porter. Bilder ble flittig brukt, på gjennomsiktig papir, belyst med lyst bakfra. I det mørklagte rommet gjorde dette sterkt inntrykk, og øvelsene kunne utløse religiøst vanvidd. 
*I «lydens pine» skal hen lytte til de fordømtes stønn, demonenes hyl, knitringen fra flammene som fortærer ofrene.
*I «luktesansens pine» skal hen påminnes om stanken i helvete som stiger fra forråtnelsen i graven: «*De drepte blir slengt til side, stank stiger fra likene, og blod flyter på fjellene.*» (*[[Jesajas bok]]* 34,3)
*I «smakssansens pine» skal de fordømte lide sult «som hunder». *Jesajas bok* igjen: «*Hver eter kjøttet av sin egen arm.*» og *[[Femte Mosebok]]* 32,33: «*Slangegift er [[vin]]en deres, grufull gift fra ormer.*»
*I «berøringens pine» skal de innfanges i flammer som koker beinmargen, samt blodet i årene, men uten å fortære offeret. Både ild og kropp fornyes i evighet, slik at pinen aldri tar slutt.

Loyola lånte tanker fra middelalderens mystikk og de muslimske assassinerne som av «den gamle på berget» ble avkrevd den fanatiske, viljeløse lydigheten Loyola var ute etter hos sine følgere. De skulle gjøres «føyelige som lik», jfr «kadaverdisiplin», «som stokken i oldingens hånd», der jesuitter, «pavens svarte garde», gjensidig skulle overvåke og angi hverandre til høyere myndighet, om de mente å ha observert noe mistenkelig. Som mønster for lydighet gjaldt en abbed som på sin overordnedes ordre vannet et dødt tre et helt år til ende, uten å spørre hvorfor. Da en høytstående jesuitt ba om et litt større rom enn den trange cellen han hadde, reagerte Loyola med i stedet å flytte tre andre ordensmedlemmer inn på samme rommet, som dermed måtte deles av fire personer. 

Øvelsene var innledning til selve den mystiske erfaringen. Å erklære at mennesket slik kunne påvirke sin antatt åndelige skjebne, ga jesuittene et optimistisk budskap som appellerte til handlingsmennesker.

## Referanser


## Eksterne lenker
* Ignatius von Loyola: Die ''Geistlichen Übungen''; übersetzt von Alfred Feder S.J.; Regensburger Verlagsanstalt, 2. Auflage, 1922 (pdf; 7,1&nbsp;MB)
* Katholisch.de: ''Exerzitien- Geistliche Übungen''; eingestellt am 25. September 2012
* Jesuiten.org: ''Exerzitien''; abgerufen am 8. Oktober 2013
* Arbeitskreis Kirche und Sport im Bistum Augbsurg: ''Bergexerzitien''; abgerufen am 8. Oktober 2013
* Joachim Holub: Infos und Links zu Ignatianischen Exerzitien und geistlicher Begleitung ; abgerufen am 8. Oktober 2013
* Udo Hofmann: ''Was sind Exerzitien?'' (evangelisch, PDF, 63&nbsp;KiB)
* Jesuiten.org: online''; abgerufen am 8. Oktober 2013
* ''Übungen der Stille. Exerzitien für Atheisten, Andersgläubige und Suchende''
* Überdiözesane Konferenz der deutschen Diözesanbeauftragten für Exerzitienarbeit, Arbeitsgemeinschaft österreichischer diözesaner Referate für Exerzitien und Spiritualität: ''Exerzitien in Deutschland und Österreich''